ธนาคารแห่งประเทศไทย กำชับสถาบันการงเงิน ยกระดับพัฒนาระบบป้องกันภัยออนไลน์
นางสาวชญาวดี ชัยอนันต์ ผู้ช่วยผู้ว่าการสายองค์กรสัมพันธ์ ธนาคารแห่งประเทศไทย (ธปท.) และโฆษก ธปท.เปิดเผยว่า ธปท. กำชับให้สถาบันการเงินปรับปรุงและพัฒนาระบบการรักษาความปลอดภัยให้เท่าทันวิธีการหลอกหลวงรูปแบบใหม่ๆ อย่างต่อเนื่อง โดยจะกำหนดให้สถาบันการเงินต้องยกระดับการจัดการภัยหลอกลวง ภัยทุจริตเป็นความเสี่ยงระดับองค์กรและต้องกำหนดแนวปฏิบัติอย่างชัดเจนโดยเร็ว ทั้งนี้ควรมีการกำหนดจำนวนบัญชีผู้ใช้งาน mobile banking หรือบัญชีกระเป๋า e-Wallet ของแต่ละผู้ให้บริการทางการเงินและให้ใช้งานบน 1 อุปกรณ์ เพื่อลดความเสี่ยงจากการนำบัญชีผู้ใช้งาน mobile banking หรือกระเป๋า e-Wallet ไปใช้ในทางไม่สุจริต การงดเว้นแนบลิ้งก์ผ่านช่องทางข้อความสั้น (SMS) อีเมล และโซเชียลมีเดีย ที่เป็นการขอข้อมูลในการยืนยันตัวตนและข้อมูลส่วนบุคคลที่สำคัญเช่น ชื่อผู้ใช้งาน รหัสผ่าน รหัสผ่านใช้ครั้งเดียว (OTP) รหัส PIN หมายเลขบัตรประชาชนชน วันเดือนปีเกิด เป็นต้นนอกจากนี้ ธปท. ร่วมกับหน่วยงานภาครัฐและภาคการเงิน อาทิ กระทรวงดิจิทัลเพื่อเศรษฐกิจและสังคม กองบัญชาการตำรวจสืบสวนสอบสวนอาชญากรรมทางเทคโนโลยี สำนักงานคณะกรรมการกิจการกระจายเสียง กิจการโทรทัศน์ กิจการโทรคมนาคมแห่งชาติ สมาคมธนาคารไทย และผู้ให้บริการเครือข่ายโทรศัพท์ ในการบูรณาการความร่วมมือเพื่อวางมาตรการป้องกันปัญหาดังกล่าวอย่างต่อเนื่อง โดยประชาสัมพันธ์เสริมสร้างความตระหนักรู้และแจ้งเตือนภัยแก่ประชาชนผ่านช่องทางของหน่วยงาน อีกทั้งยังอยู่ระหว่างความร่วมมือกับสมาคมธนาคารไทยในการกำหนดแนวทางแลกเปลี่ยนข้อมูลการทุจริตและบัญชีม้า ระหว่างธนาคาร เพื่อลดจำนวนบัญชีม้าและลดความเสียหายจากการถูกทำทุจริตด้วย